Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 10

[1. számú melléklet a 28/2000. (IX. 21.) OM rendelethez] A KERETTANTERVEK I. KERETTANTERV AZ ALAPFOKÚ NEVELÉS-OKTATÁS ELSÕ SZAKASZÁRA (1–4. évfolyam) Célok és feladatok Az alapfokú nevelés-oktatás elsõ szakasza az iskolába lépõ kisgyermekben óvja és továbbfejleszti a megismerés, a megértés és a tanulás iránti érdeklõdést és nyitottságot. Átvezeti a gyermeket az óvoda játékközpontú tevékenységeibõl az iskolai tanulás tevékenységeibe. Fogékonnyá teszi a saját környezete, a természet, a társas kapcsolatok, majd a tágabb társadalom értékei iránt. Az iskola teret ad a gyermek játék- és mozgás iránti vágyának, segíti természetes fejlõdését, érését. A tanítási tartalmak feldolgozásának folyamatában elemi ismereteket közvetít, alapvetõ képességeket és alapkészségeket fejleszt. Ez a szakasz a kíváncsiságra és az érdeklõdésre épít, és az ezáltal motivált munkában fejleszti a kisgyermekben a felelõsségtudatot, a kitartás képességét és elõmozdítja érzelemvilágának gazdagodását. Mintákat ad az ismeretszerzéshez, a feladat- és problémamegoldáshoz, megalapozza a tanulási szokásokat. Támogatja az egyéni képességek kibontakozását, közremûködik a tanulási nehézségekkel való megküzdés folyamatában. Törõdik azoknak a hátrányoknak a csökkentésével, amelyek a gyermekek szociális-kulturális környezetébõl vagy eltérõ ütemû érésébõl fakadhatnak. Tudatosítja a gyermekben a szûkebb és a tágabb környezetbõl megismerhetõ erkölcsi értékeket, megerõsíti a humánus magatartásmintákat, szokásokat, és a gyermek jellemét formálva szolgálja a személyiség érését. A pedagógiai munka középpontjában tehát a személyre szóló fejlesztés törekvése áll. A fejlesztés kiemelt területei A test és a lélek harmonikus fejlesztése: a mozgásigény kielégítésével és a mozgáskultúra megalapozásával; a mozgáskoordináció, a ritmusérzék és a hallás fejlesztésével; az egészséges életmód alapvetõ ismereteinek közvetítésével, az ezt elõsegítõ szokások alakításával; az érzelmi élet gazdagításával; az önismeret fejlesztésével, a reális önértékelés fejlesztésével, a társas kapcsolatok igényének erõsítésével. A szocializáció folyamatainak elõsegítése: a személyiség erkölcsi arculatának értelmi és érzelmi alapozásával; helyes magatartásformák megismertetésével és gyakoroltatásával; a kortárs kapcsolatok megerõsítésével; elemi állampolgári és a mindennapi életvitellel összefüggõ praktikus ismeretek nyújtásával. Az elemi mûveltségbeli alapok feltételrendszerének megteremtése: a biztonságos szóbeli és írásbeli nyelvhas ználat és az alapvetõ képességek, készségek elsajátíttatásával; a mentális képességek célirányos fejlesztésével; az önálló tanulás és az önmûvelés alapozásával. A tanulási stratégiák megválasztásában és a taneszközök használatában kitüntetett szempont az életkori jellemzõk figyelembevétele; az ismeretek tapasztalati megalapozása, a felfedezés lehetõsége, a kreativitás fejlesztése, a differenciált fejlesztés, a mûvészeti, a gyakorlati és a közismereti készségek fejlesztésének egyensúlya, a tanulók egészséges terhelése; fejlõdésük folyamatos követése, a személyre szóló, fejlesztõ értékelés. Kerettantervi ajánlás a tantárgyak követelményének teljesítéséhez rendelkezésre álló idõkeret felhasználására. Az 1–4. évfolyam ajánlott tantárgyi rendszere és óraszámok

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes